**วันที่ 4 กันยายน 2559**

เวลาประมาณบ่าย 2 ผมได้ทำการศึกษาวิธีการติดตั้งโปรแกรมในระบบปฏิบัติการ Ubuntu โดยในตอนแรกผมได้ลองเข้าไปอ่านจากหลาย ๆ เว็ปไซต์ ที่ได้อธิบายเกี่ยวกับคำสั่งที่ใช้การติดตั้งโปรแกรมบน Linux เช่น คำสั่ง apt-get เป็นต้น เพื่อสร้างความเข้าใจ ว่าแต่ละคำสั่งทำงานยังไง และแตกต่างกันอย่างไร

ในระหว่างที่กำลังศึกษาวิธีการติดตั้งโปรแกรมอยู่นั้น ผมได้ไปเจอเว็ปไซต์นึง ที่สอนขั้นตอนในการติดตั้งโปรแกรม Freeradius ผมจึงได้ทำการลองติดตั้งโปรแกรม Freeradius ลงในเครื่อง Router โดยได้ทำตามขั้นตอนต่าง ๆ ตามที่ในเว็ปไซต์บอกเอาไว้ ซึ่งจะมีการแนะนำว่าในการติดตั้งโปรแกรมนี้ จะต้องติดตั้งอย่างไรเป็นคำสั่ง ๆ ไป แต่เนื่องจาก ในเว็ปไซต์มีบอกแค่เพียงคำสั่งอย่างเดียว ไม่ได้มีบอกว่า ถ้าเราพิมพ์คำสั่งนี้ไป ผลจะขึ้นยังไง ผมจึงไม่แน่ใจว่าการติดตั้งโปรแกรมของผมนั้น ติดตั้งเรียบร้อยแล้วหรือยัง ในตอนที่พิมพ์บางคำสั่ง มันก็ขึ้นข้อความ “No such file directory” ประมาณนี้อยู่เหมือนกัน