**วันที่ 6 กันยายน 2559**

เวลาประมาณบ่าย 2 ผมได้ทำการศึกษาการติดตั้งโปรแกรม FreeRadius และได้ทำการทดลองติดตั้งดู โดยได้ลองวิธีการของหลาย ๆ เว็ปไซต์มาลองใช้ดู แต่ก็ไม่สามารถทำการติดตั้งได้ จึงคิดขึ้นมาว่า เราจำเป็นต้องเชื่อมต่อกับอินเตอร์เน็ตด้วยรึเปล่า จึงได้ทักไปถามอาจารย์

เมื่อได้คำตอบจากอาจารย์ ว่าจำเป็นจะต้องเชื่อมต่อกับอินเตอร์เน็ตด้วย เพื่อที่จะสามารถโหลดไฟล์โปรแกรมที่จะนำมาใช้สำหรับการติดตั้ง และได้คำแนะนำจากอาจารย์ได้เปลี่ยน Network เป็นแบบ NAT ก่อน เมื่อตั้งค่าเสร็จแล้วค่อยเปลี่ยนกลับมาเป็นแบบ Internal Network เช่นเดิม

ผมจึงได้เริ่มทำการเปลี่ยนรูปแบบ Network เป็นแบบ NAT ทั้ง 2 Adapter แล้วทำการแก้ไขไฟล์ interfaces ให้ค่าของ IP Address นั้นมาจาก dhcp โดยทำในเครื่อง Router แล้วทำการ reboot เครื่องใหม่ 1 ครั้ง เมื่อเปิดเครื่องขึ้นมา แล้วทดลองทำการ ping ไปยัง google.com ผลปรากฏว่าสามารถหา Address เจอ แต่ไม่สามารถทำการ ping ได้

ผมจึงได้ลองทำวิธีการเดียวกันกับอีก 2 เครื่องด้วย ปรากฏว่าเครื่อง Server ได้ผลเช่นเดียวกัน ส่วน Client นั้น ในตอนแรกก็ได้ผลเช่นเดียวกับอีก 2 เครื่อง แต่เมื่อผมลองเข้าไปใน web browser ก็จะปรากฏหน้าให้ทำการ login ด้วย PSU Passport เมื่อ login เสร็จ ก็จะสามารถเล่นอินเตอร์เน็ตได้ แล้วเมื่อกลับมาลอง ping ใน Terminal ดู ก็สามารถ ping และติดตั้งโปรแกรมได้แล้ว แต่อีก 2 เครื่องยังไม่สามารถหาวิธี login PSU Passport ได้ จึงทำให้ยังไม่สามารถเล่นอินเตอร์เน็ตและติดตั้งโปรแกรมได้

และเนื่องจากโปรแกรมที่จะติดตั้งก็จำเป็นจะต้องติดตั้งใน 2 เครื่องนี้ ทำให้ตอนนี้ยังไม่สามารถติดตั้งโปรแกรมได้นั่นเอง