**วันที่ 7 กันยายน 2559**

เวลาประมาณ 5 โมงเย็น เนื่องจากปัญหาเมื่อวาน ที่ไม่สามารถทำการเชื่อมต่ออินเตอร์เน็ตในเครื่องที่ใช้ Ubuntu แบบ server เพราะไม่สามารถที่จะ login PSU Passport ได้ จึงทำให้วันนี้ ผมต้องหาวิธีที่จะทำให้เครื่อง Client และ Server สามารถ login PSU Passport แล้วเชื่อมต่อกับอินเตอร์เน็ตให้ได้ ซึ่งผมก็ได้ค้นหาคำสั่งที่จะสามารถทำให้เรา login ได้ จากหลาย ๆ เว็ปไซต์ แต่ก็หายากมาก เนื่องจากไม่ค่อยมีเว็ปไหน ที่เขียนเกี่ยวกับวิธีการนี้เอาไว้เลย ทำให้ผมใช้เวลานานมากกับการหาข้อมูลครั้งนี้ จนผมคิดว่าอาจจะต้องไปใช้เป็น Ubuntu Desktop ทั้ง 3 เครื่องเสียแล้ว

แต่หลังจากที่ผมหยุดพักไปช่วงนึง เวลาประมาณ 3 ทุ่มครึ่ง ผมได้ลองหาข้อมูลดูอีกครั้ง ซึ่งใช้เวลาซักพัก ผมก็ได้ไปเจอเว็ปไซต์นึง ที่ได้แนะนำเกี่ยวกับเรื่องนี้ คือ ให้เราใช้ คำสั่ง w3m ในการทดสอบอินเตอร์เน็ต โดยจะต้องทำการติดตั้งตัว w3m นี้ก่อน โดยใช้คำสั่ง “sudo apt install w3m”

เมื่อทำการติดตั้งเสร็จ ผมก็ได้พิมพ์คำสั่ง “w3m http://www.google.co.th” ก็จะขึ้นส่วนที่ให้เราใส่ Username กับ Password ลงไป แล้วทำการกด login หลังจากนั้น ผมได้ทดลองทำการ ping ดู ก็ปรากฏว่าตอนนี้ ผมสามารถทำการ ping ได้แล้ว คือผมสามารถเชื่อมต่อกับอินเตอร์เน็ตได้แล้วนั่นเอง

และคิดว่าวันพรุ่งนี้ ผมจะได้เริ่มเข้าสู่กี่ติดตั้งโปรแกรมจริง ๆ ซักทีครับ