**วันที่ 26 สิงหาคม 2559**

เวลา 8 โมงเช้า ผมได้ทำการศึกษาวิธีการใช้โปรแกรม VirtualBox จากในเว็บไซต์และใน youtube และได้ทำการโหลดโปรแกรม VirtualBox 5.1.4 มาติดตั้ง

ประมาณ 8 โมงครึ่ง ผมได้ทำการโหลด Ubuntu 16.04.1 ทั้งแบบ desktop และ server ซึ่งเป็นเวอร์ชันล่าสุด และได้ทำการศึกษาวิธีการติดตั้งของทั้งสองรูปแบบ

หลังจากนั้นผมได้ทำการติดตั้ง Ubuntu ผ่านโปรแกรม VirtualBox เป็น 3 เครื่อง คือ Client, Router และ Server โดยเครื่อง Client จะใช้เป็นแบบ desktop กำหนดให้ขนาดของ ram เป็น 1 GB ส่วนเครื่อง Router และ Server จะใช้เป็นแบบ server กำหนดขนาดของ ram เป็นเครื่องละ 512 MB ซึ่งในส่วนนี้ใช้เวลาอยู่นานพอสมควร เนื่องจากยังไม่เคยติดตั้ง Ubuntu แบบ server มาก่อน ทำให้ต้องมานั่งอ่านรายละเอียดในทุกๆขั้นตอนที่ทำการติดตั้ง

เมื่อทำการติดตั้งเสร็จก็ได้ทำการทดสอบ run เครื่องทั้ง 3 ดูพร้อมๆกัน ปรากฏว่าเครื่อง Client ทำงานช้า เนื่องจากตอนนี้ Notebook มี ram เพียง 4 GB ยังไม่ได้อัพ ram เป็น 8 GB

ตอนนี้ยังไม่ได้ทำการเชื่อมต่อเครื่องทั้ง 3 เข้าด้วยกัน

\*\*\*อยากว่าแต่ละเครื่องต้องเชื่อมต่อกันแบบไหน และอยากทราบรายละเอียดที่อาจารย์บอกว่าต้องใช้วิธีการอะไรสักอย่าง เพื่อเมื่อเราทำการเชื่อมต่อแต่ละเครื่องเข้าด้วยกันแล้ว เมื่อเราปิดเครื่อง แล้วมาเปิดใหม่ก็ยังสามารถเชื่อมต่อกันได้โดยไม่ต้องทำการเชื่อมต่อใหม่ เพื่อนำไปใช้หาข้อมูลต่อไป

\*\*\*ผมส่งคำขอจองที่นั่งห้องโปรเจค รออาจารย์ยืนยันครับ ขอบคุณครับ