**วันที่ 29 สิงหาคม 2559**

เวลาประมาณ 2 ทุ่ม ผมได้ทำการศึกษาเกี่ยวกับการตั้งค่า network รูปแบบต่าง ๆ ของโปรแกรม VirtualBox ไม่ว่าจะเป็นแบบ NAT, Brigde Adapter, Internal Network และแบบ Host-only Adapter ว่าแต่ละแบบนั้นมีความแตกต่างกันอย่างไร โดยจะเน้นศึกษาไปที่ Internal Neteork ซึ่งเป็นรูปแบบที่ผมกำลังใช้อยู่ จึงทำให้ทราบว่าเหตุผลที่เมื่อวาน ผมไม่สามารถใช้อินเตอร์เน็ตได้ เนื่องจากการตั้งค่า Network เป็นแบบ Internal Network จะเป็นการเชื่อมต่อกันเฉพาะภายใน ไม่สามารถเชื่อมต่อมายัง Network ภายนอกที่ใช้กันอยู่จริงได้ จึงทำให้ผมไม่สามารถใช้อินเตอร์เน็ตได้นั้นเอง

หลังจากนั้น ผมจึงไปลองเข้าไปยังแต่ละเครื่องและลองดูค่า ip address โดยใช้คำสั่ง ifconfig ปรากฏว่า แต่ละเครื่องยังไม่มีค่า ip address ผมจึงได้ทำการหาวิธีเพื่อสามารถกำหนด ip address ให้กับแต่ละเครื่อง โดยทำการหาข้อมูลวิธีการต่าง ๆ จากอินเตอร์เน็ต ซึ่งก็เจอวิธีที่เราจะต้องเข้าไปทำการแก้ไขข้อมูลในไฟล์ interfaces แล้วทำการกำหนดค่า address, netmask และ gateway โดยจะต้องใช้งานเป็น root แล้วพิมพ์คำสั่ง nano /etc/network/interfaces แล้วแก้ไขข้อมูลภายในไฟล์ และต้องไปแก้ไขข้อมูลในไฟล์ resolv.conf โดยใช้คำสั่ง nano /etc/resolv.conf เมื่อแก้ไขทั้ง 2 ไฟล์แล้วก็จะต้องทำการ reset interfaces โดยใช้คำสั่ง ifdown eth0 และตามด้วย ifup eth0 แต่ผลปรากฏว่า ผมไม่สามารถ reset interfaces ได้ ทำให้ตอนนี้ผมยังไม่สามารถกำหนดค่า ip address ให้แต่ละเครื่องได้