**วันที่ 31 สิงหาคม 2559**

เวลาประมาณ 8 โมงเช้า ผมได้ทำการสร้างเครื่อง Router และ Server ขึ้นมาใหม่ แล้วก่อนจะทำการติดตั้ง Ubuntu ผมได้ทำการตั้งค่า Network ของ VirtualBox เป็นแบบ Internal Network ไว้ก่อน เมื่อทำการติดตั้ง จะมีการถามให้เลือกตัว network แล้วได้ทำการกำหนด ip address, netmask, gateway ไปในขณะที่ทำการติดตั้ง ทำให้สามารถกำหนด ip address ให้กับเครื่องทั้ง 2 ได้ แต่เมื่อติดตั้งเสร็จ แล้วลองเปิดเครื่องขึ้นมา แล้วลองทำการ ping ดู ก็ยังไม่สามารถ ping ถึงกันได้ โดยแสดงเป็น “destination host unreachable”

เมื่อกลับมาจากพบอาจารย์ ผมก็ได้กลับมาลองไล่ตรวจสอบการตั้งค่าต่าง ๆ ดูใหม่ทั้งหมด ซึ่งใช้เวลาอยู่ซักพักนึง ก็ปรากฏว่า เจอการตั้งชื่อ Network ของเครื่อง Router ที่เป็น SR กับ CR ผมได้ตั้งสลับกันอยู่ เมื่อลองสลับกลับดู แล้วทำการทดสอบการ ping ก็ปรากฏว่า ทั้งสองเครื่องสามารถ ping ถึงกันได้แล้ว โดยในขั้นถัดไป ผมจะทำให้สามารถ ping ถึงกันได้ทั้ง 3 เครื่อง